open-index/open-wikipedia-markdown huggingface dataset:
רחל לוי-שיף

**רחל לוי-שיף** (נולדה ב-6 באוקטובר 1957) היא פסיכולוגית קלינית והתפתחותית, חוקרת ומרצה בפסיכולוגיה בתחום לקויות למידה ופסיכולינגויסטיקה התפתחותית, ומגוון נושאים בתחומי ילדים, הורים, זוגיות ומשפחה. מכהנת כפרופסור מן המניין במחלקה לפסיכולוגיה באוניברסיטת בר-אילן בשנת 2000 מונתה ליו"ר הסתדרות הפסיכולוגים בישראל, וב-2013 מונתה ליושבת ראש מועצת הפסיכולוגים בישראל. לוי-שיף עמדה בראש תוכניות המוסמך בפסיכולוגיה חינוכית והתפתחותית במרכז האקדמי למשפט ועסקים ברמת גן.

## ביוגרפיה
לוי-שיף סיימה תואר ראשון באוניברסיטת ז'נבה בשווייץ ב-1968, ותואר שני באותה אוניברסיטה ב-1970. במהלך התואר השני עבדה כעוזרת מחקר לפסיכולוג ההתפתחותי הנודע ז'אן פיאז'ה. בשנות ה-70 עבדה בישראל כפסיכולוגית במרפאת חוץ פסיכיאטרית בבית החולים תל-השומר, במרפאת חוץ פסיכיאטרית של הילד בבית החולים הדסה, ובמחלקה סגורה בבית החולים הפסיכיאטרי בטלביה. סיימה דוקטורט באוניברסיטה העברית בירושלים ב-1978, והמשיכה לפוסט-דוקטורט במרכז לחקר הילד באוניברסיטת ייל (1979). בשנים 1980-1982 עבדה בקליניקה להתפתחות הילד בבית החולים תל השומר. קיבלה דרגת מומחית בפסיכולוגיה קלינית ב-1981, ומומחית-מדריכה בפסיכולוגיה התפתחותית ב-1988. 

לוי-שיף מרצה ומדריכה פסיכולוגים ומחנכים לאורך השנים, בין השאר במסגרת המחלקה לפסיכולוגיה וחינוך באוניברסיטה העברית, בית הספר לחינוך באוניברסיטת תל אביב, וכן המחלקה לפסיכולוגיה ובית הספר לפסיכותרפיה באוניברסיטת בר-אילן. שימשה במגוון תפקידים באוניברסיטת בר-אילן, בהם ראש המגמה לפסיכולוגיה של הילד בין השנים 1988-1990 ו-1996-2002, ומנהלת בית הספר לפסיכותרפיה בשנים 1994-1999. 

משמשת כעמיתת מחקר במגוון קרנות מחקר וכתבי עת מקצועיים חשובים בתחומה בישראל ובעולם. ייעצה למספר ועדות ומחלקות במסגרת משרד החינוך, הבריאות והמשפטים בממשלת ישראל. ב-2013 מונתה על ידי שרת הבריאות יעל גרמן לתפקיד יו"ר מועצת הפסיכולוגים בישראל, תפקיד בן החזיקה עד שנת 2020, אז הוחלפה בתפקיד על ידי ד"ר אילה בלוך.. ב-2024 הוציאה לאור את הספר "שנינו לחוד – גירושים: השלכות ודרכי התמודדות" יחד עם פרופ' עמירם רביב.

מתגוררת בקריית אונו.

## קישורים חיצוניים
* רחל לוי-שיף, באתר המחלקה לפסיכולוגיה באוניברסיטת בר-אילן
* 

## הערות שוליים

קטגוריה:בוגרות אוניברסיטת ז'נבה
קטגוריה:בוגרי אוניברסיטת ז'נבה
קטגוריה:בעלות תואר דוקטור מהאוניברסיטה העברית בירושלים
קטגוריה:בעלי תואר דוקטור מהאוניברסיטה העברית בירושלים
קטגוריה:סגל אוניברסיטת בר-אילן: פסיכולוגיה
קטגוריה:פסיכולוגיות קליניות ישראליות
קטגוריה:פסיכולוגים קליניים ישראלים
קטגוריה:פסיכולוגיות התפתחותיות ישראליות
קטגוריה:פסיכולוגים התפתחותיים ישראלים
קטגוריה:ישראליות שנולדו ב-1957
קטגוריה:ישראלים שנולדו ב-1957
קאדריורג

250px|ממוזער|שמאל|הארמון הנשיאותי בפארק קאדריורג
**קאדריורג** (באסטונית: **Kadriorg**) היא שכונה (Asum) אמידה בטאלין, מקום משכנו של נשיא אסטוניה ושגרירויות רבות. היא מפורסמת בעיקר בגלל פארק קאדריורג הגדול והמטופח שבמרכזו ארמון קאדריורג.
## היסטוריה
ארמון קאדריורג נבנה ב-1718 על ידי פיוטר הגדול למען אשתו יקטרינה הראשונה. פירוש השם באסטונית הוא: "העמק של קטרינה".

הבית נבנה בסגנון הבארוק בדומה לארמונותיו של פיוטר בסנקט פטרבורג. ב-1827 הוא עבר שיקום וקבל את צורתו הנוכחית על ידי הצאר ניקולאי הראשון. לאחר מותו של פיוטר לא הראו צאצאיו עניין בארמון. הוא הפך למוזיאון ועם עצמאות אסטוניה ב-1919 שימש מספר שנים למעון הנשיא. עם הכיבוש הגרמני במלחמת העולם השנייה הוא נהפך למקום מגוריו של המושל האזרחי של אסטוניה הכבושה. בימי השלטון הסובייטי שוב הפך המקום למוזיאון אך הוזנח. עם הכרזת עצמאות אסטוניה ב-1991 הוחל בסיוע ממשלת שוודיה בשיפוץ הארמון והוא נפתח שוב לביקורים ב-2000.

כיום יש בארמון מוזיאון לאומנות זרה (לא אסטונית). האוסף כולל יותר מ-900 ציורים מהמאות ה-16 - 17, יותר מ-3000 פסלים, כלי זכוכית, פורצלן ועוד.

הארמון נמצא במרכז פארק קאדריורג שהיה בעבר רכושו של הצאר. בפארק מפוזרים מבנים ששימשו את הארמון כמו בית המטבח, בתי השומרים והביתן של פיוטר הגדול שם אהב להתבודד. בפארק נמצא מוזיאון KUMU לאמנות אסטונית.

ליד הארמון נמצא הארמון הנשיאותי בו מתגורר נשיא אסטוניה. משמר קבוע של שני חיילים נמצא בכניסה לארמון.

בפארק יש פסלים רבים. שביל קצר מוביל ממנו לאנדרטת רוסלקה בקרבת חוף הים.

File:Kadriorg Park in Tallin.JPG|פארק קאדריורג
File:Kadriorg Park in Tallinn.JPG|פארק קארדיורג


## קישורים חיצוניים

## הערות שוליים

קטגוריה:טאלין: מבנים
קטגוריה:אירופה: גנים ופארקים עירוניים
קטגוריה:טאלין
תוכנית 9 מהחלל החיצון

ממוזער|thumbtime=103|upright=1.5|''Plan 9 from Outer Space''
**תוכנית 9 מהחלל החיצון** הוא מותחן מדע בדיוני שכתב וביים אדוארד ווד, ששודר לראשונה כסרט טלוויזיה בשנת 1957, ויצא לאקרנים בשנת 1959. עלילת הסרט מתרחשת בחלל החיצון, ועוסקת בניסיונות של חייזרים למנוע מתושבי כדור הארץ לפתח נשק להשמדה המונית שעלול להרוס את היקום, דרך "תוכנית 9", תוכנית להקים לתחייה את המתים, כשדים זומבים. 

בשנת 1980 הוכרז כ"סרט הגרוע ביותר בעולם, של הבמאי הגרוע ביותר בעולם".

## שם הסרט
במקור הסרט נקרא "שודדי הקברים מהחלל החיצון", אך המממנים של הסרט שהיו נוצרים אדוקים סירבו שהסרט ייקרא כך, משום ששוד קברים הוא חילול הקודש בנצרות. הסרט נפתח במונולוג הזה:

## "סרטו האחרון של בלה לוגוסי"
זמן קצר לפני שמת באוגוסט 1956, עבד בלה לוגוסי עם ווד על מספר רב של פרויקטים, שרבים מהם לא מומשו, ולא היו קשורים ל"תוכנית 9". בין הסצנות שלהן לוגוסי הצטלם: בכי בהלוויה, הליכה בחזית ביתו של טור ג'ונסון לאור יום, הליכה באופל הלילה ועמידה על רקע תפאורות של קברים, בתפקידו המפורסם ביותר כדרקולה. כאשר לוגוסי מת, הפרויקטים הללו נגנזו וכל תיעוד להם אבד, לבד מהסצנות שצוותו ל"תוכנית 9".

## מורשת
בשנת 1991 יצא קומיקס שהאירועים המתוארים בו היו מעין המשך לסרט. בשנת 2009 הוסרט הקומיקס.
בשנת 2006 עובד הסרט להצגת תיאטרון, מאת ובבימויו של ג'יימס גורדון טיילור. ההצגה גם הוסרטה על קלטת וידאו.
מאותה השנה, הסרט יוצא בארצות הברית במהדורות צבעוניות וערוכות מחדש ועל תקליטורים.
מתוכננת גם לצאת גרסת תלת מימד לסרט.
בשנת 2009 הכריזו שתי חברות הפקה אמריקאיות על כוונתן להפיק גרסה מחודשת ל"תוכנית 9 מהחלל החיצון": האחת, "שודדי הקברים מהחלל החיצון", נכתבת ומבוימת בידי כריסטופר קלר, וזמן יציאתה לאקרנים לא ידוע, אך ככל הנראה שתצא לאחר צאת "תוכנית 9" הנכתבת ומבוימת בידי ג'ון ג'ונסון, ומתכונן שתצא לאקרנים לא לפני תום 2013.

חלקו האחרון של הסרט "אד ווד" מ-1994 מתאר את הפקת הסרט.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:סרטי מדע בדיוני אמריקאיים
קטגוריה:סרטי 1959
קטגוריה:סרטי פלישות חוצנים
קטגוריה:סרטי אימה מ-1959
קטגוריה:סרטי פולחן
קטגוריה:סרטי מדע בדיוני מ-1959
תיכון מקצועי דב הוז

**התיכון המקצועי דב הוז** הוא תיכון חברתי בתל אביב ובעל ייחודיות במבנה יום הלימודים ובשיטות ההוראה המקובלות, הוא הוקם בשנת 1980 על ידי תנועת הנוער העובד והלומד. ומפוקח וממומן באמצעות משרד התעשייה והמסחר.

מדיניות בית הספר היא שבאמצעות השקעה וגישה חינוכית נכונות ניתן להגיש אלטרנטיבה בריאה לכל מי שאינו מתאקלם במסגרת החינוכית הפורמלית מטעם משרד החינוך. התיכון מאפשר ללמוד מקצוע מבוקש תוך צבירת ניסיון בעבודה עם חברות בתעשייה במסלולי לימוד כמו: סאונד, גרפיקה, לוגיסטיקה ומנהל. תלמידים המעוניינים בתעודת בגרות, מקבלים ליווי מתאים, בנוסף על הכשרה המקצועית בכל מגמת לימוד.

ההוראה בבית הספר אינה כוללת מבחנים או מתן ציונים, ומבוססת על חקר אישי והתקדמות אינדיבידואלית של תלמיד ותלמיד. הכיתות בבית הספר הן קטנות ביחס לממוצע בשאר ישראל, כשבכל כיתה ישנם שני מחנכים. אזורי הלימוד מותאמים למסלולי הלימוד, וכך גם מערכת השעות השונה בצורתה מהנהוג במוסדות חינוך והוראה.

## קישורים חיצוניים
* 
* 

## הערות שוליים

קטגוריה:תל אביב-יפו: תיכונים
קטגוריה:הנצחת דב הוז
אנדראה פולי

**אנדראה פולי** (באיטלקית: **Andrea Poli**; נולד ב-29 בספטמבר 1989 בויטוריו ונטו, איטליה) הוא כדורגלן איטלקי המשחק בעמדת הקשר בקבוצת מודנה.

## קריירה
פולי התחיל את הקריירה שלו בשנת 2006 בקבוצת טרוויזו מליגת המשנה באיטליה. בינואר 2007 הוחתם בשורות סמפדוריה. ב-4 בנובמבר ערך פולי את הופעת הבכורה שלו בסרייה א' בהפסד 0–3 לקליארי. בעונת  הושאל פולי לקבוצת ססואולו מליגת המשנה כדי לצבור ניסיון. לאחר מכן חזר לסמפדוריה והפך לשחקן מפתח במערך של קבוצתו, שסיימה באותה עונה במקום הרביעי בליגה. בשנת 2011 ירדה סמפדוריה לליגת המשנה, ופולי הושאל לעונה באינטר מילאנו. פולי הבקיע את שערו הראשון במדי אינטר באמצע חודש ינואר בניצחון 1–2 על גנואה במסגרת הגביע האיטלקי, ובעונת  חזר לסמפדוריה, וכבש שלושה שערי ליגה.

ב-8 ביולי 2013 חתם פולי בקבוצת מילאן. את שערו הראשון כבש כבר במחזור הראשון של הסרייה א' נגד העולה החדשה הלאס ורונה, משחק שנגמר בהפסד של הרוסונרי 1–2.

### נבחרת איטליה
ב-11 בפברואר 2009 ערך פולי את הופעת הבכורה שלו בנבחרת איטליה הצעירה במשחק ידידות נגד שוודיה.

פולי זומן לנבחרת איטליה הבוגרת על ידי המאמן צ'זרה פראנדלי, וערך את הופעת הבכורה שלו ב-15 באוגוסט 2012, לאחר שנכנס כמחליף בהפסד 1–2 במשחק הידידות נגד נבחרת אנגליה.
בסוף מאי 2013 הבקיע את שערו הראשון בנבחרת הבוגרת בניצחון 0–4 במשחק הידידות נגד נבחרת סן מרינו.

## קישורים חיצוניים

* 

קטגוריה:קשרי כדורגל איטלקים
קטגוריה:כדורגלנים איטלקים
קטגוריה:כדורגלני טרוויזו
קטגוריה:כדורגלני סמפדוריה
קטגוריה:כדורגלני ססואולו
קטגוריה:כדורגלני אינטר מילאנו
קטגוריה:כדורגלני מילאן
קטגוריה:כדורגלני בולוניה
קטגוריה:כדורגלני נבחרת איטליה
קטגוריה:כדורגלני אנטליהספור
קטגוריה:כדורגלני מודנה
קטגוריה:איטלקים שנולדו ב-1989
מדרשת הר הרצל

**מדרשת הר הרצל** (שם רשמי: **המרכז החינוכי ע"ש סטלה ואלכסנדר מרגוליס** או בשם הקצר: **מרכז הרצל**) היא המכון הלאומי ללימודי ציונות שהוקם על ידי ההסתדרות הציונית העולמית בהר הרצל בירושלים במטרה ללמד בני נוער את ערכי הציונות והתנועה הציונית. המדרשה מופקדת גם על מוזיאון הרצל הסמוך ונמצאת בשביל העולה אל רחבת הר הרצל ואל חלקת גדולי האומה, בצידה השני ממוקם הבניין ב**רחוב הזיכרון** המוביל אל "מוזיאון יד ושם".

מדרשת הר הרצל הוקמה במקור במבנה המשמש כיום את מוזיאון הרצל ונקראה בעבר: "מדרשת הר הרצל ע"ש ד"ר אריה צימוקי". בשנת 2003 נהרס הבניין בחלקו לצורך שיפוצים והקמת המוזיאון שהחליף את "חדר הרצל המשוחזר" ששכן במבנה. בשנת 2013 עברה המדרשה אל בניין חדש שהוקם בסמוך אל מוזיאון הרצל בשביל העולה אל חלקת גדולי האומה ואל "גן האומות" ועל הכביש המוביל אל מוזיאון יד ושם מצדו השני. בכניסה אל הבניין ישנו גן זיכרון קטן בשם "גן נורמן" לזכרו של סטפן תאודור נורמן, נכדו של הרצל שהתאבד בארצות הברית ונקבר בחלקת ראשי ההסתדרות הציונית העולמית ומשפחת הרצל הסמוכה.

המבנה תוכנן על ידי האדריכלים יעקב ויואב מולכו בעלות של 16.5 מיליון שקל ומצויים בו מרכז הדרכה, אודיטוריום, ואולם תצוגה ממוחשב. מדרשת הרצל ביחד עם מוזיאון הרצל הסמוך מהווים את **קמפוס מרכז הרצל** שמוקם במטרה להנציח את פועלו ורעיונו של הרצל.

## גלריה

קובץ:המרכז החינוכי - הר הרצל 3.jpg|בניין המרכז החינוכי בהר הרצל
קובץ:גן נורמן.jpg|גן הזיכרון לנורמן הרצל


## קישורים חיצוניים

* 
* חנוכת מדרשת הר הרצל באתר "הקרן לירושלים"
* 
* מדרשת הר הרצל בפייסבוק

קטגוריה:ירושלים: מוזיאונים
קטגוריה:מוסדות ציוניים
קטגוריה:הר הרצל
מוזיאון הרצל
קטגוריה:ישראל: מוזיאונים ביוגרפיים
אשקלונה

**אשקלוּנה** היה פארק מים באשקלון, והשני בגודלו בישראל, והיה פארק המים השלישי שנפתח בישראל לאחר הלונה גל ופארק המים שפיים, שנפתחו שלוש שנים קודם. הוא פעל בשנים 1987 –2014. 

## היסטוריה
פארק המים "אשקלונה" הוקם בשנת 1987 באשקלון, בהשקעה של כ־5 מיליון דולר, והשתרע על פני שטח של 40 דונם, על ידי בני הזוג דן ושושנה בלפור.

הפארק משך בעיקר מבלים מאזור הדרום, שכן הוא היה להם קרוב יחסית מהמימדיון בתל אביב או מהפארק בקיבוץ שפיים בשרון. 

בפארק היו כמה מגלשות מים: שתי מגלשות "קמיקזה" (שהוצגו כגבוהות בארץ), מגלשות סלאלום מהארוכות בארץ ומגלשות לילדים. כמו כן הייתה בו אטרקציה יחידה מסוגה בישראל, ששמה "בועת סנפלינג", ובה הגולש מטפס על בועה וגולש עליה בחזרה למטה. בפארק הייתה גם בריכת שחייה אולימפית ובריכת ילדים מקורה.

ב-2005 בני הזוג בלפור החלו לא להפעיל את המקום בשבת (מסיבות אישיות שלהם. ולא מלחץ דתי). 

לאור קשיים כלכליים, ונוכח העובדה שהפארק לא היה מלא במבקרים בשנים האחרונות הוא נסגר ב-2014.

## בתרבות
בשנת 1987 צולם בפארק הקליפ לשיר "אצל הדודה והדוד" שביצע דני סנדרסון. ב־28 באוקטובר 2008 שודר בתוכנית "ארץ נהדרת" מערכון שתיאר את תלאותיהן של הדמויות שכונו "הפילוסים" בדרך לאשקלונה (או "אצ'קלונה" בפיו של שימי הרשקוביץ). . מאז הושמע מדי פעם המשפט "מה זה פה, אצ'קלונה?" במערכונים שבהם השתתפו אותן דמויות. בשנת 2022 צולם בפארק הקליפ לשיר "ספרי להם הכל", שביצע, כתב והלחין אבי אבורומי.

## קישורים חיצוניים
* 
* 
* 

## הערות שוליים

קטגוריה:פארקי מים בישראל
קטגוריה:אשקלון: גנים ופארקים
קטגוריה:ישראל: מבנים שוממים
עופר אוחיון

**עופר אוחיון** (נולד ב-7 במרץ 1967 בקריית ים) הוא במאי, עורך ויוצר ישראלי.

## ביוגרפיה
### ילדותו

בתחילת דרכו היה עופר מתופף, כבר בגיל 12 היה מדריך לתופים במועדון הטכני בקרית ים. בגיל 15 הקים יחד עם חבריו את להקת "אוקטן 94", שהופיעה בפסטיבל הפזמונוער בתל אביב, שהפיק המוזיקאי יאיר קלינגר. הלהקה זכתה במקום שני וחבריה נבחרו על קלינגר להיות להקת הליווי של הפסטיבל. באותו מעמד הם צולמו לתוכנית זהו זה!.

### המשך דרכו
אוחיון חבר אל המוזיקאי ארקדי דוכין. מאוחר יותר ביים אוחיון את שיר השנה "מי אוהב אותך יותר ממני" ואת "נאמר כבר הכל".
אוחיון ביים קרוב ל-100 קליפים ללהקות מוכרות כגון: החברים של נטאשה, מופע הארנבות של דוקטור קספר ועוד.
ב-2005 ביים אוחיון קליפ לויצו בשם "די לה אלימות" העוסק באלימות נגד נשים.

משנת 2024 במאי תוכנית חדשות טובות לילדים.

## קישורים חיצוניים

* 
* 
* די לה אלימות באתר ויצו

קטגוריה:במאים ישראלים
קטגוריה:עורכים ישראלים
קטגוריה:ישראלים שנולדו ב-1967
פורטל זמן

[ממוזער|250px|הדמיית מסע באמצעות [חור תולעת, כפי שהוכנה עבור נאס"א ב-1998]]
**פורטל זמן** הוא המצאה ספרותית בסוגת המדע הבדיוני, המאפשרת מסע בזמן שלא באמצעות מכונת זמן. 

## המצאה ספרותית ומציאות
מקובל בספרות, בקולנוע ועוד לכנות בשם "פורטל זמן" או "שער זמן", כל סוג של פתח, מעבר, סדק, דלת או כל כיוצא בזה, דרכם דמויות ספרותיות שונות נוסעות במרחבי הזמן (הממד הרביעי). פורטל זמן דומה במובן זה לפורטלים או שערים "רגילים" יותר, דרכם הדמויות הללו נוסעות למרחקים (שלושת הממדים הראשונים - אורך, רוחב וגובה). 

המצאת המסע בזמן רווחת מאוד בשתי סוגות ספרותיות, מדע בדיוני ופנטזיה ופורטל זמן מסוג כלשהו הוא אחד האמצעים הספרותיים הרווחים ביותר לביצועו. אמצעי רווח יותר הוא כמובן מכונת זמן וההבדל בין שניהם הוא בכך שפורטל זמן הוא בדרך כלל שער קבוע או חצי-קבוע, המקשר נקודות ספציפיות בזמן ובמקום.

אין שום הוכחה מדעית שמסע בזמן, הן לעבר והן לעתיד הוא בלתי אפשרי וקיימות אף תאוריות מדעיות שונות המתייחסות לחורים שחורים ולחורי תולעת כאל פורטלי זמן פוטנציאליים.

## דוגמאות ליצירות מדע בדיוני או פנטזיה בהן הופיע פורטל זמן
* מספר אפיזודות ב"מסע בין כוכבים: הסדרה המקורית", שנוצרה במחצית השנייה של שנות הששים.
* כל סדרת הטלוויזיה של סוף שנות הששים, "מנהרת הזמן".
* ספרה של ג'יין יולן, "חשבון השטן", שיצא לאור ב-1988 ועובד ב-1999 גם לסרט טלוויזיה בשם זה.
* סדרת ספריה של דיאנה גבלדון, "נוכרייה", "שפירית בענבר", ו"נוסעת מעבר לזמן", שיצאה לאור החל מ-1991, תורגמה לעברית החל מ-2009 והפכה גם לסדרת טלוויזיה בשם "זרה".
* משחק המחשב היפני במקורו כרונו טריגר, שנוצר ב-1995.
* סרט הקולנוע האמריקאי "קייט וליאופולד", מ-2001.
* סרט הקולנוע האמריקאי הבית באגם, מ-2006.
* סדרת הטלוויזיה הבריטית טורצ'ווד, שנוצרה ב-2007.
* סרט הקולנוע האמריקאי "מכונת זמן בג'קוזי", מ-2010 וההמשך מ-2015.
* סרט הקולנוע האמריקאי "בין כוכבים", מ-2014.
ועוד.

## ראו גם
* תורת היחסות הכללית
* תורת היחסות הפרטית
* סרטי מסע בזמן בעלי ערך בוויקיפדיה

## קישורים חיצוניים
* [[יבשם עזגד], "חור התולעת ומנהרת הזמן"], 26 במרץ 2000, האייל הקורא"

## הערות שוליים

קטגוריה:מסע בזמן
קטגוריה:מדע בדיוני
העין (סרט)

**העין** (באנגלית: **The Eye**) הוא סרט אימה על-טבעי בכיכובה של ג'סיקה אלבה. הסרט יצא לאקרנים בפברואר 2008, והוא מבוסס על הסרט ההונג קונגי/סינגפורי עם אותו השם משנת 2002.

## תקציר העלילה
סידני ולס (ג'סיקה אלבה) היא כנרת מצליחה שהתעוורה בגיל חמש. 15 שנה מאוחר יותר היא עוברת השתלת קרנית מוצלחת אשר משיבה לה את מאור עיניה. תחילה ראייתה מטושטשת, ובהמשך היא משתפרת עד לכדי ראייה מוחלטת, אך עד מהרה היא מתחילה לחוות חזיונות מפחידים, בעיקר על אש ואנשים מתים.

סידני מחליטה לצאת למסע בעקבות החזיונות ונוסעת למקסיקו, משם הגיעה תורמת הקרנית. במקסיקו היא מוצאת את אמה של התורמת, שמגלה לה שהחזיונות הן תוצאה של תאונת עבודה שנחזתה על ידי בתה, ובשל העובדה שלא הצליחה למנוע אותה החליטה לשים קץ לחייה.

עם הידיעה הזו חוזרת סידני מהורהרת חזרה אל ביתה, ובזמן שהיא מחכה לחצות את הגבול ממקסיקו לארצות הברית חווה סידני חיזיון. בחיזיון היא רואה מרדף משטרתי בו הנמלט מתרסק אל תוך מכלית מלאה בבנזין במחסום הגבול בו היא עומדת. מבוהלת מהחיזיון, ולאחר המידע שהיה ברשותה על תורמת הקרנית, סידני המפוחדת מחליטה להזהיר את הסובבים אותה ומנסה להרחיק כמה שיותר מהם מזירת האסון בזמן שהחיזיון מתממש אל מול עיניה והמכלית אכן מתפוצצת.

כתוצאה מהפיצוץ עפה זכוכית אל פניה של סידני והיא מתעוורת בשנית. לאחר שהיא מתאוששת בבית החולים והרופאים מבשרים לה על הבשורה, היא שבה אל חייה ככנרת עיוורת.

## דמויות

## קישורים חיצוניים

* 

קטגוריה:סרטי 2008
קטגוריה:סרטי אימה מ-2008
קטגוריה:סרטים באנגלית
קטגוריה:סרטי רוחות רפאים אמריקאיים
קטגוריה:סרטי אימה אמריקאיים
קטגוריה:סרטי מותחן אימה אמריקאיים
קטגוריה:סרטי אימה על-טבעיים משנות ה-2000
קטגוריה:סרטי אימה על-טבעיים אמריקאיים
איילינגלאפלאפ

**איילינגלאפלאפ** (באנגלית: **Ailinglaplap** או **Ailinglaplap Atoll**) הוא אטול באוקיינוס השקט הכולל 56 איי אלמוגים. האיים הם חלק מאיי מרשל.
## היסטוריה
בשנת 1874 הכריזה ספרד על בעלותה על איי מרשל כולם ואיילינגלאפלאפ בכללם. ב-1884 העבירה ספרד את בעלותה על האיים לאימפריה הגרמנית שהחזיקה בהם במסגרת גינאה החדשה הגרמנית. בתקופת השלטון הגרמני הוקמו על האטול מספר תחנות סחר. לאחר מלחמת העולם הראשונה הוכלל האטול תחת המנדט הדרום-פסיפי שהעניק חבר הלאומים ליפן. בעקבות מלחמת העולם השנייה עבר האטול לשליטתה של ארצות הברית, עד למתן עצמאות לאיי מרשל בשנת 1986.

איילינגלאפלאפ נמצאת 266 קילומטרים מזרחית לאטול מג'ורו בו שוכנת בירת איי מרשל. כ-4,200 קילומטרים מצפון-מזרח ליבשת אוסטרליה. שטחו הכולל של האטול הוא 14.7 קילומטרים רבועים. הוא מקיף לגונה בשטח של 750 קילומטרים רבועים.

בשנת 1999 חיו באטול כ-2,000 תושבים. כלכלתו מתבססת על גידול אגוזי קוקוס. באטול קיימים ארבעה מקומות ישוב מרכזיים.

## תחבורה
באטול שלושה מנחתים למטוסים:
* בכפר ג'ה (Jeh) מנחת באורך 1,158 מטר.
* בכפר איירוק (Airok).
* בכפר ווג'ה (Woja).
את שלושת המנחתים משרתת חברת התעופה של איי מרשל.

## קישורים חיצוניים

* אטול איילינגלאפלאפ באתר Digital Micronesia

קטגוריה:איי מרשל: אטולים
קטגוריה:איים באוקיינוס השקט
אבי כצמן

**אבי כצמן** (נולד ב-1952) הוא עורך, עיתונאי ומרצה ישראלי. היה בין מייסדי ועורכי השבועון "כותרת ראשית" (בעריכת נחום ברנע).
## ביוגרפיה
כצמן גדל והתחנך בחולון. בסוף שנות ה-70 למד באוניברסיטה העברית בירושלים וכתב בעיתון הסטודנטים "פי האתון".

כצמן שימש כמבקר תרבות בעיתון "הארץ" וחיבר את החידה השבועית "מי היה האיש שהיה" במוסף. בשנת 1982 ערך מגזין בשם "מדע בדיוני" שהופיע פעם אחת, באותה שנה היה בין מייסדי השבועון "כותרת ראשית" שיצא בשנים 1982–1988. ב"כותרת ראשית" שימש כמבקר תרבות (בעיקר כתב ביקורת ספרות) וככתב תחקירים. אחר כך חזר לכתוב ב"הארץ", ובמקביל למד בחוג לתקשורת של האוניברסיטה העברית בירושלים.

כצמן חיבר וערך ספרים רבים העוסקים בנושאים של היסטוריה ותרבות יהודית וישראלית. היה תלמידו של ישעיהו ליבוביץ והיה שותף לעריכת כמה מספריו.

לימד באוניברסיטה העברית בירושלים וכיום חבר סגל במכון מנדל למנהיגות.

בנוסף הוא בוגר קורס שדרים של קול ישראל. מנחה תוכניות אירוח ברשת א'- "שישה מאזינים ואורח". ב-2019 ראה אור ספרו "בשיחה הגדולה" (הוצאת מאגנס). 

כצמן גרוש פעמיים ואב לבת.

## מספריו
* **עיונים בחינוך היהודי כרך ד**, בעריכת: ג'נט אביעד, אבי כצמן, הוצאת מאגנס, 1989
* **מי האיש שהיה?**, הוצאת כתר, 2002
* **במחלוקת - 60 עימותים שהסעירו את העיתונים**, עורך: אבי כצמן, הוצאת עם עובד, 2008.
***בשיחה הגדולה**, הוצאת מאגנס, 2019.

## קישורים חיצוניים
* 
* אבי כצמן, ישעיהו ליבוביץ: עיון בשפה, פורסם ב"ישעיהו ליבוביץ - בין שמרנות לרדיקליות", הוצאת מכון ון-ליר, 2007. לפי הרצאה שניתנה בכנס במכון ון-ליר לציון 100 שנה להולדתו.
* 
* , 20 במאי 1994

## הערות שוליים

קטגוריה:סגל קול ישראל
קטגוריה:סופרים ישראלים
קטגוריה:סגל הארץ
קטגוריה:סגל כותרת ראשית
קטגוריה:בוגרי האוניברסיטה העברית בירושלים
קטגוריה:ישראלים שנולדו ב-1952
סמסונג C&T

**סמסונג C&T** (בקוריאנית: **삼성물산**) (C&T = Construction&Trading) (לשעבר **תאגיד סמסונג**), נוסד ב-1938, והוא התאגיד שממנו התפתחה קבוצת סמסונג המורכב מארבע קבוצות עסקיות עצמאיות - הנדסה ובנייה (C&T Group, נוסדה בשנת 1977), מסחר והשקעות (T&I Group, נוסדה בשנת 1938), אופנה (Fusion Group, נוסדה בשנת 1954) ואירוח (Resort Group, נוסדה בשנת 1963). שם החברה שונה מתאגיד סמסונג לסמסונג C&T ב-2007. קבוצת סמסונג היא הקונצרן הגדול ביותר בקוריאה הדרומית הפועל בתחום הבנייה, אלקטרוניקה, כימיקלים, פיננסים ותחומים רבים אחרים. נכון לשנת 2025, החברה פועלת בארבעים וחמש מדינות דרך רשת של 126 משרדים. שוויה של החברה (נכון לשנת 2025) הוערך ב-25 מיליארד דולר.

## חברת הנדסה ובנייה
בין פרויקטי החברה ניתן למנות את:

##### גורדי שחקים
* מגדלי פטרונס שבקואלה לומפור בירת מלזיה המתנשאים לגובה של 452 מטרים (88 קומות), המדורגים כמגדלים ה-19 בגובהם בעולם.
* טאיפיי 101 שבטאיפיי בירת טאיוואן המתנשא לגובה 508 מטרים (101 קומות), ומדורג במקום ה-11 בגובהו בעולם.
* מרדקה 118 שבקואלה לומפור בירת מלזיה המתנשא לגובה 678.9 מטרים (118 קומות), ומדורג במקום השני בגובהו בעולם.
* בורג' ח'ליפה שבדובאי המתנשא לגובה של 828 מטרים (162 קומות), והוא הבניין הגבוה בעולם בהפרש ניכר.

##### מפעלים ותחנות כוח
* תחנת הכוח ומפעל התפלת המים Shuweihat S2 באבו דאבי.
* אסדת הגז 2nd Berth שבסינגפור.
* תחנת הכוח הפרטית קורייה שבערב הסעודית.

##### תשתיות
* גשר יאנגג'ונג וגשר אינצ'ון באינצ'ון שבקוריאה הדרומית.
* הכביש התת-קרקעי סלאם באבו דבי.

##### דיור
חברת הדיור רימיאן, שדורגה במדד שביעות רצון הלקוחות הלאומי בין השנים 1998–2012 במקום הראשון.

## קבוצת מסחר והשקעות
* **אנרגיה וסביבה** - יצירת אנרגיה, ביו אנרגיה ותחנות כוח.
* **משאבי טבע** - נפט, גז, פחם, מתכות ומינרלים.
* **חומרים תעשייתיים** - פלדה, כימיקלים, אלקטרוניקה וטקסטיל.

## ראו גם
* סמסונג

## קישורים חיצוניים

* 

## הערות שוליים

קטגוריה:חברות דרום קוריאניות
קטגוריה:חברות אנרגיה
קטגוריה:יצרני כימיקלים
קטגוריה:סמסונג
קטגוריה:חברות הנסחרות בבורסת קוריאה
הפרעת קשב (תוכנית טלוויזיה)

**הפרעת קשב** היא תוכנית סטנד-אפ ואירוח ישראלית לילדים בהנחיית הקומיקאי שחר חסון. התוכנית שודרה בערוץ הילדים בהפקת מעגלות החל מ-1 באוקטובר 2013 עד שנת 2016.

כל תוכנית נפתחת במונולוג פתיחה קומי. לאחריו נערכת פינה שולחנית אותה מוביל המנחה (שחר חסון) ושני ראיונות עם אורחים. לאורח הראשון (הסלב) ניתנת משימה קומית המתרחשת במרכז האולפן. בסוף כל תוכנית משודרת הפינה "לאיזה גובה זה יקפוץ" בה זורק המנחה חפצים מחיי היום יום על טרמפולינה ובודק עד לאיזה גובה הם קופצים. ברקע כתוביות הסיום מופיעים שחר והאורח בשיר קריוקי יחד עם הקהל באולפן.

## הפקה
העונה הראשונה של התוכנית צולמה באולפני הרצליה החל מיוני 2013 עד ל-2016. קטעיו של עודד פז צולמו במיני אולפן באולפן התוכנית. התוכנית צולמה באולפן רב-ממדי, ובצידו הימני מוצגות הפינות השונות.

### מנחים
*שחר חסון: המנחה והסטנדאפיסט של התוכנית.
*עודד פז: מנחה מבזק החדשות על העולם.

### הדמויות של [[עידו מוסרי]]
* **טום קשתי**: שחקן כדורגל שעובד כיום בתור מנכ"ל הטלוויזיה החדשה.
* **יורם יורמי**: עובד בכיר במשרד החינוך. המציא שיטה חדשה ללימוד ילדים, שיטת הראפ וההיפ-הופ. בפרק 6 גם שירה במזרחית.
***איש השפן**: גיבור-על שלא מציל אנשים.
***סיגלית סינוואני**: המפיקה של התוכנית-עונה ראשונה.
* **יונית הבינונית**: נוכלת ילדים עם העוזר שלה שקל.
* **תומר זרזיף**: מיסטיקן שמסתמס עם היקום ולא מגלה שום דבר. פארודיה על אורן זריף.
* **מורן קפלן קפלינסקי**: אמא לילד בשם אמה ולילד בשם יהלי. חוזרת על המשפטים: "הוצאתי את הטלוויזיה מהבית!", "הוצאתי את המנגל מהבית!" ו"הוצאתי את הילד מהבית ספר!".
* **זאביק פיפלקס**: מדריך טיולים מדופלם. חוזר על המילים: "הכל טוב" ו"אוורירי".
* **חוגית מתנסי**: מנהלת "חוגים ונהנים", חוגים לילדים בתכנים לא מוכרים ובמחיר מופקע, מוסיפה לכל שם של חוג את המילה "נהנים". אומרת שהיא רושמת את עודד לכל חוג.
*** ג'סטין ביבר**: עובד במסעדה. נוהג לעשות תנועות ידיים ולהגיד "אני ג'סטין ביבר".
* **יעקב פליקס**: במאי סרטים וסרטוני בר מצווה. מדבר בחרוזים וחוזר על המילה "אבל".

## אורחים

## קישורים חיצוניים
* 

קטגוריה:ערוץ הילדים
קטגוריה:ערוץ הילדים: תוכניות וסדרות
קטגוריה:תוכניות טלוויזיה ישראליות
קטגוריה:תוכניות טלוויזיה ישראליות לילדים
קטגוריה:תוכניות אירוח ישראליות
קטגוריה:תוכניות סטנד-אפ ישראליות
קטגוריה:תוכניות טלוויזיה ישראליות שעלו לשידור בשנת 2013
קטגוריה:זוכי טקס נבחרי הילדים: תוכניות וסדרות
קטגוריה:תוכניות שצולמו באולפני הרצליה
קטגוריה:BIGI: תוכניות וסדרות
שוק ספוט

**שוק ספוט** (באנגלית: **Spot market**), שוק למסירה מיידית, הוא כינוי לזירת מסחר וירטואלית או פיזית אשר בה נסחרים מכשירים פיננסיים או סחורות לאספקה מיידית (אשר משמעותה הוא שני ימי ערך לאחר מועד הביצוע - מכונה באנגלית "Spot date"), זאת להבדיל משוק עתידי (Futures market), שבו זמן האספקה הוא במועד מאוחר יותר. בשוק ספוט וירטואלי יכולים לפעול גופים המחוברים למערכת המסחר הממוחשבת, כגון בנקים או ברוקרים, ואף לקוחות פרטיים בעלי היקף פעילות גדול. לעומת זאת, בשוק ספוט פיזי המתקיים בזירת מסחר קרקעית יכולים לפעול רק נציגי הגופים החברים באותה זירה ספציפית, והם מבצעים את הפעולות עבור לקוחותיהם או עבור עצמם (נוסטרו). שוק ספוט עשוי להיות:
* שוק ממוסד
* בורסה
* מעבר לדלפק

ניתן להפעיל שוק ספוט בכל מקום שבו קיימת תשתית מתאימה לביצוע עסקאות מיידיות. השוק המקובל לרוב המכשירים הפיננסיים הוא באמצעות קווי תקשורת מאובטחים.

בין הדוגמאות הבולטות לשוקי ספוט:
* שוק הפורקס (Spot Forex) למטבע חוץ בו זמן האספקה הוא עד יומיים, זאת בהתאם למסורת היסטורית הנוגעת למגבלת שינוע המטבע המזומן מבנק אחד למשנהו. רוב המסחר בשוק הפורקס הוא מסחר מקוון. 
* שוק הספוט למוצרי אנרגיה, המאפשר מסחר בעודפי מוצרי אנרגיה הזמינים באופן מיידי. כך, למשל, מסחר בעודפי גז טבעי באירופה נערך בשוק מקוון בהולנד בשם Title Transfer Facility (ידוע בר"ת TTF) ובשוק National Balancing Point (NBP) בבריטניה.
## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:שווקים (כלכלה)
VideoLAN

ממוזער|הלוגו המקובל לכל מיזמי VideoLAN
**VideoLAN** הוא מיזם פיתוח תוכנה לנגינת וידאו ופורמטים נוספים של מדיה על פני רשת תקשורת מקומית. במיזם פותחו במקור שתי תוכנות להזרמת מדיה, הראשונה נקראה "VideoLAN Client" והשנייה "VideoLAN Server" אך לבסוף אוחדו תכונותיהן של שתי התוכנות לתוכנה אחת הנקראת VLC media player.

המיזם החל במקור כמיזם סטודנטיאלי מצומצם באוניברסיטת ÉCP שבצרפת, אך לאחר שהופץ כתוכנה חופשית וקוד פתוח תחת הרישיון הציבורי הכללי של גנו, הפך המיזם לרב לאומי עם קבוצות פיתוח מ-20 מדינות.

## תמיכה בארכיטקטורות מחשב
ארכיטקטורות המחשב הנתמכות על ידי המיזם הם הן 64-bit והן 32-bit, במערכות ההפעלה Windows, macOS, ולינוקס.

## ראו גם
*VLC media player התוכנה המרכזית שפותחה במיזם.

## קישורים חיצוניים

* 

## הערות שוליים

קטגוריה:תוכנה חופשית
הפרלמנט של גיברלטר

**הפרלמנט של גיברלטר** (באנגלית: **Gibraltar Parliament**) הוא בית המחוקקים של הטריטוריה הבריטית שמעבר לים, גיברלטר. בין השנים 1969 ו-2006 נקרא מוסד זה בשם "האספה המחוקקת של גיברלטר" (*Gibraltar House of Assembly*).

האספה המחוקקת של גיברלטר, שהוקמה לאחר ההכרזה על חוקת גיברלטר (1969), הייתה גוף חד ביתי שהיה מורכב מ-15 חברים שנבחרו על ידי ציבור הבוחרים, ומעוד 2 חברים ממונים, אחד מהם הוא פרקליט המדינה. הכינוי "האספה המחוקקת" במשמעות של בית המחוקקים היה נפוץ בטריטוריות הבריטיות שלא היו תחת ריבונות מלאה. הדבר שונה על ידי הפרלמנט הנוכחי של גיברלטר, לאחר ההכרזה על חוקת גיברלטר (2006), כשיקוף של השדרוג במעמדה הריבוני של גיברלטר. כיום כל 17 חברי הפרלמנט נבחרים על ידי הציבור, כאשר כל מצביע יכול לבחור 10 מועמדים לפרלמנט.

הפרלמנט יושב במבנה המשקיף לעבר מיין סטריט וכיכר ג'ון מקינטוש. המבנה הוקם בשנת 1817 ושימש לפני כן כספריית הסוחרים והחלפנים (ספרייה אזרחית שהוקמה על ידי סוחרי גיברלטר כיוון שהוטל איסור על כניסת אזרחים לספריית חיל המצב הצבאי של גיברלטר). בשנת 1951 שופץ המבנה על מנת שיוכל לשמש מקום מושבה של המועצה המחוקקת של גיברלטר. לאחר ההכרזה על החוקה ב-1969 הוקם בית המחוקקים של גיברלטר והחליף את המועצה המחוקקת. המושב הראשון של בית המחוקקים נפתח ב-18 באוגוסט 1969 על ידי המושל וריל בג.

## חברי פרלמנט ידועים

* דיימון בוסינו (הדמוקרטים הסוציאליים של גיברלטר - GSD)
* פביאן פיקארדו (GSLP)
* ג'ון קורטס (GSLP)
* נייל קוסטה (GLP)

## קישורים חיצוניים

* 

קטגוריה:גיברלטר: ממשל
גיברלטר
קטגוריה:גיברלטר: מבנים
ענף הזית במועצת הצמחים

שמאל|210px
**ענף הזית במועצת הצמחים** הוא אחד הענפים במועצת הצמחים. בעבר, התקיים כמועצת הזיתים, אולם בשנת 2010, הוא צורף כענף בתוך מועצת הצמחים. ענף זה מאגד חקלאים מגדלי זיתים, בתי בד ומשווקים רבים הקיימים בישראל. מטרתו של ענף הזית היא לפתח ולקדם את חקלאות הזיתים לשמן, לייצג את החקלאים ובתי הבד השונים, והוא חולש על תחומי מחקר, איכות שמן זית, פיתוח, קידום נושאי תקינה ואכיפה ופרסום ושיווק מוצרי הענף.

## פיתוח הענף
בארץ קיימים מספר רב של בתי בד המפיקים שמן ממגוון רחב של זני זיתים שונים. ענף הזית במועצת הצמחים מקדם את העברת ושיתוף הידע הטכנולוגי הרלוונטי על מנת לשפר את איכות וכמות השמן המופק מבתי הבד השונים. הענף מסייע בהדרכת בתי הבד השונים על ידע הטכנולוגי ושיתופם בניסיון שנצבר אצל המגדלים השונים בארץ. בנוסף, הוא מקדם שיפורים ופיתוחים טכנולוגיים להגדלת תפוקת עצי הזית, טיפול יעיל יותר בגפת ומעודד את המגדלים להטמיע את השינויים הטכנולוגים במטעים שלהם תוך קשר ולמידה משאר מדינות אגן הים התיכון.

## בקרת איכות
250px|שמאל|תווי האיכות לשמן זית ישראלי תחת פיקוח ענף הזית במועצת הצמחים
בשנים האחרונות תעשיית זיופי שמן הזית גדלה והשתכללה. קיימת תופעה בה לוקחים שמנים שאינם ראויים למאכל ועל ידי תהליך כימי, מצליחים להערים על בדיקות מכון התקנים הישראלי ולמכור שמן זה בחנויות. תו האיכות של ענף הזית הוא הפתרון הטוב ביותר לבעיה זו. כל יצרני שמן הזית, חברי ענף הזית, אשר נושאים את תו האיכות של הענף על בקבוקיהם נבדקים באופן שוטף על ידי חברת בקרה חיצונית המתמחה בתהליכי היצור, ומקיימת ביקורת קפדנית על בתי הבד ויצרני ומשווקי השמן ומעניק תו איכות לאלה שהשמן שלהם עומד בתקן הישראלי. השמן עובר בדיקות מעבדה מורכבות הנערכות במעבדות מקצועיות ועל ידי גוף חיצוני בלתי תלוי ובמקביל עוברים בדיקות אורגנולפטיות על ידי פאנל טועמים מוסמך IOC וזאת על מנת להבטיח לצרכן כי השמן עם תו האיכות של ענף הזית הוא איכותי ובריא. תו האיכות לשמן זית מוכר בציבור ויש לו ערך שיווקי חשוב. כיום נושאים את תו זה שמנים שהופקו על ידי למעלה מ-100 יצרני שמן זית ברחבי הארץ, רשימת המגדלים, המשווקים ובתי הבד שלהם תו איכות כזה מתעדכנת כל הזמן בעקבות בדיקות סדורות ואקראיות ונמצאת באתר של ענף הזית במועצת הצמחים.

## מחקר ופיתוח
ענף הזית מסייע בפיתוח מחקרים הנוגעים לשמן זית ולגידול הזית.

## פרסום ושיווק מוצרי הענף
ענף הזית במועצת הצמחים מסייע למגדלים, משווקים ובתי הבד השונים בפרסום שמן הזית הישראלי והעלאת המודעות לחשיבותו הבריאותית. סגולותיו הבריאותיות של שמן הזית נובעות ממרכיביו העיקריים שהם חומצות שומן חד בלתי רוויות וויטמינים רבים כגון פוליפנולים וויטמין E. צריכה של שמן זית יכולה לתרום לבריאות כלי הדם והלב ולסייע בהפחתת הסיכון למחלות לב וכלי דם. שמן זית הוא בעל השפעות אנטי דלקתיות על הגוף. ענף הזית במועצת הצמחים אחראי על פרסום, שיווק והעלאת המודעות לחשיבותו הבריאותית והתזונתית של שמן זית איכותי כמרכיב חשוב בתזונה הישראלית.

## ראו גם

* יצחק חצרוני

## קישורים חיצוניים
* ענף הזית במועצת הצמחים.

קטגוריה:ישראל: ארגונים חקלאיים
קטגוריה:זית
הסכם שארם

**הסכם שארם**, המוכר גם בשם מזכר "ואי המתוקן" (בהתייחס להסכם ואי), הוא מזכר הסכמות בין מדינת ישראל לארגון אש"ף, כנציג הפלסטינים.

המזכר נחתם בתאריך 4 בספטמבר 1999 על ידי ראש ממשלת ישראל אהוד ברק וראש הרשות הפלסטינית יאסר ערפאת. במעמד החתימה נכחו נשיא מצרים, חוסני מובראכ, עבדאללה השני, מלך ירדן ומזכירת המדינה האמריקאית מדליין אולברייט.

## סעיפי ההסכם
ההסכם מכיל 11 סעיפים אשר עוסקים בנושאים הבאים''', על פי סדר הופעתם במזכר:
*משא ומתן על מעמד הקבע
*העברת שטחים לידי הפלסטינים
*שחרור אסירים
*פעילות ועדות פיקוח משותפות (על יישום הסכמי אוסלו)
*הקמת המעבר הבטוח
*הקמת נמל ימי בעזה
*סוגיית חברון
*סעיף בנושא סוגיית הביטחון
*קריאה משותפת לקהילה הבינלאומית להעמיק את תמיכתה בהסכם השלום
*הצהרה משותפת ליצירת אווירה חיובית.

הסעיף האחרון (מס' 11 במזכר) הוא סעיף טכני אודות מימוש ההסכם בחגים וכיוצא בזה.

## מימוש ההסכם
שבוע לאחר החתימה קבוצה ראשונה של 200 אסירים ביטחוניים השתחררה על פי ההסכם, מרבית המשוחררים היו כאלו שכבר ריצו יותר משני שלישים מתקופת מאסרם. בנוסף בוצעה הנסיגה הראשונה במסגרת ההסכם מ-7% מהשטח ביו"ש, שעד-אז היה נתון לשליטה ישראלית מלאה. השטח עבר לשליטה אזרחית של הרשות הפלסטינית, אבל האחריות הביטחונית המשיכה להיות של ישראל (שטח B).

ב-6 באוקטובר 1999 נחתם "פרוטוקול המעבר הבטוח" בין ישראל והרשות הפלסטינית, שבעקבותיו נפתח המעבר ב-26 באוקטובר. המעבר הבטוח פעל למשך שנה, עד לפרוץ האינתיפאדה השנייה.

הנסיגה השנייה, בהיקף של 5%, הייתה אמורה להתבצע ב-15 בנובמבר 1999, אך הפלסטינים התנגדו למפות הנסיגה שהוצגו על ידי ישראל. פריצת הדרך הושגה לאחר עיכוב של כחודשיים, ב-5 בינואר 2000, בעקבות פגישה בין ראש הממשלה, אהוד ברק, ליו"ר הרשות הפלסטינית, יאסר ערפאת. ישראל והפלסטינים גם סיכמו על השלב השני של הנסיגה השנייה, בשיעור של 6.1%. שלב זה בוצע ב-21 בינואר 2001.

במזכר סוכם על הגעה להסכם כולל על מצב הקבע (עם תאריך היעד ספטמבר 2000). העקרונות לכך היו אמורים להיות מנוסחים במסגרת הסכם על מצב הקבע (עם תאריך היעד פברואר 2000).
לצורך הגעה להסכם מסגרת התקיים משא ומתן שלא הניב תוצאות עד קיץ 2000. לכן נפגשו הצדדים ביולי 2000 בארצות הברית בחסות נשיא ארצות הברית בפסגת קמפ דייוויד.

## קישורים חיצוניים

* 
* 

## הערות שוליים

קטגוריה:1999 בישראל
שארם
אשטוריל (כדורגל)

**גרופו דשפורטיבו אשטוריל פראיה** (בפורטוגזית: **Grupo Desportivo Estoril Praia**) הוא מועדון כדורגל מהעיר אשטוריל, קשקאיש, הנמצאת במחוז ליסבון.
## היסטוריה
המועדון נוסד בשנת 1939, לאורך רוב שנותיו המועדון בילה בליגה השנייה של פורטוגל.

בעונת 2011/2012 המועדון העפיל לליגה הבכירה ובעונה לאחר מכן הגיע להישג השיא שלו כאשר הצליח לסיים במקום החמישי, ומשם העפיל לראשונה לסיבוב השלישי של הליגה האירופית שם פגש את הפועל רמת גן, ובסיכום שני המשחקים הצליח להעפיל לשלב הפלייאוף של הליגה האירופית.

העונה הטובה ביותר בתולדות הקבוצה הייתה עונת 2013/2014, אז סיימה את הליגה במקום הרביעי - הגבוה ביותר בתולדותיה, והעפילה אוטומטית לשלב הבתים של הליגה האירופית. למרות ניצחון ביתי על פנאתינאיקוס, היא סיימה במקום השלישי בביתה, לאחר שאת שאר חמשת משחקיה היא לא הצליחה לנצח.

בסיום עונת 2017/18, אחרי 6 שנים רצופות בליגה הראשונה ירדה אשטוריל לליגה הפורטוגלית השנייה לאחר שסיימה אחרונה בליגה הראשונה. בסיום עונת 2020/21 היא חזרה לליגה הבכירה.

## סגל הקבוצה
מעודכן ל-3 בפברואר 2026

 

 

 

 (קפטן)

 (בהשאלה מהפועל תל אביב)

## שחקני עבר מפורסמים
* פאולו פריירה
* פאולטה

## קישורים חיצוניים

* 

* 

## הערות שוליים

קטגוריה:קבוצות כדורגל פורטוגזיות
קטגוריה:קבוצות כדורגל שהוקמו ב-1939
מקל סבא

שמאל|ממוזער|250px|כרזה ישנה לפרסום מקלות סבא
**מקל סבא** הוא ממתק בצורת מקל הליכה שמקושר לחג המולד. באופן מסורתי הוא בצבע לבן, בעל פסים אדומים, ובטעם מנטה; אולם, הוא מיוצר גם במגוון צבעים וטעמים אחרים.

## מקור
לפי סיפור עממי, מקור הממתק בשנת 1672, בקלן, גרמניה. אז מנצח המקהלה של קתדרלת קלן, שרצה לטפל ברעש שנהגו הילדים לעשות בעת מסורת המחזת לידת ישו שנערכה בכנסייה בערב חג המולד, ביקש מסוחר ממתקים מקומי להכין עבורו ממתקי מקל לילדים. כדי להצדיק חלוקה של ממתקים לילדים בעת טקס הפולחן, הוא ביקש מיצרן הממתקים להוסיף קצה מכופף לכל מקל, שיעזור לילדים להיזכר ברועי הצאן שבאו לבקר את הילד ישו בלידתו. בנוסף, הצבע הלבן סימל בעיניו את האמונה הנוצרית בחייו הנקיים מחטאים של ישו. מגרמניה, החל הממתק להתפשט לרחבי אירופה, שם חולקו מקלות הסבא לילדים במהלך המחזת לידת ישו.

מתכון להכנת ממתקי מקל בטעם מנטה, בצבע לבן ועם פסים צבעוניים, פורסם כבר בשנת 1844. לממתק אזכורים בספרות מאז שנת 1866, אזכורים הקשורים לחג המולד קיימים מאז שנת 1874, ואזכורים לפיהם נתלה על עץ חג המולד קיימים מאז שנת 1882. יצרני הממתקים האחים בונט משיקגו הם הראשונים שהוציאו פטנט על מכונה לייצור מקלות סבא בראשית שנות ה-20 של המאה ה-20.

## קישורים חיצוניים

## הערות שוליים

קטגוריה:ממתקים
קטגוריה:מאכלי חג המולד
מקס פון האוזן

**מקס קלמנס לותר פון האוזן** (בגרמנית: **Max Clemens Lothar von Hausen**; 17 בדצמבר 1846 – 19 במרץ 1922) היה מצביא גרמני במלחמת העולם הראשונה.

## ביוגרפיה
### קריירה מוקדמת
פון האוזן נולד ב-17 בדצמבר 1846 בדרזדן. הוא התגייס לצבא סקסוניה ולחם במלחמה האוסטרו-פרוסית נגד פרוסיה ב-1866, ולאחר מכן לחם במלחמת פרוסיה צרפת. לאחר איחוד גרמניה ב-1871 עבר ללמד באקדמיה הצבאית הפרוסית שבברלין עד שנת 1875, אז עבר לשרת במטה הכללי. בשנת 1897 מונה לפקד על הדיוויזיה ה-32 (הסקסונית ה-3), ובשנת 1900 עבר לפקד על הקורפוס ה-12 (הסקסוני ה-1). בין השנים 1902–1914 שימש שר המלחמה של ממלכת סקסוניה.

### מלחמת העולם הראשונה ואחריתו
עם פרוץ מלחמת העולם הראשונה והזזת הכוחות הוגדר צבא סקסוניה כארמייה השלישית ופון האוזן מונה לעמוד בראשה. הארמייה שבפיקודו השתתפה במערכה על הגבולות, לרבות בקרב שרלרואה, והייתה אחראית להחרבתה של ריימס בספטמבר 1914. משראה כי נסיגתה של הארמייה השנייה לאחר הקרב הראשון על המארן חושפת את כנפו הימנית, הורה פון האוזן על נסיגה, ולאחר התייצבות החזית על נהר האן שוחרר מפיקוד הארמייה עקב מחלה. החליפו בתפקיד קרל פון איינם. פון האוזן לא מילא תפקידים נוספים במלחמה והוא נפטר בשנת 1922.

## עיטורים
* מסדר העיט השחור
* מסדר העיט האדום עם שרשרת
* מסדר הכתר האדום (סקסוניה)
* צלב הברזל דרגה ראשונה ושנייה (1870)

## ראו גם
* הקיסרות הגרמנית במלחמת העולם הראשונה

## קישורים חיצוניים

קטגוריה:גרמנים במלחמת צרפת–פרוסיה
קטגוריה:מפקדי ארמיות בצבא הקיסרות הגרמנית במלחמת העולם הראשונה
קטגוריה:גנרלים בצבא הקיסרות הגרמנית
קטגוריה:מעוטרי צלב הברזל
קטגוריה:אבירי מסדר העיט השחור
קטגוריה:מעוטרי אות מסדר העיט האדום
קטגוריה:אנשי צבא פרוסים
קטגוריה:גרמנים שנולדו ב-1846
קטגוריה:גרמנים שנפטרו ב-1922
יחסי בוטסואנה–ישראל

**יחסי [[בוטסואנה]]–[[ישראל]]** הם היחסים הדיפלומטיים שבין מדינת ישראל לרפובליקת בוטסואנה. לישראל יש קשרים רשמיים עם בוטסואנה, אך אין לה שגרירות קבועה בה, וכך גם אין לבוטסואנה שגרירות בישראל. בין המדינות קיימים הסכמי שיתוף פעולה ברמה הממשלתית, וכן פעילות עסקית של המגזר הפרטי.

## היסטוריה
עוד בטרם קיבלה בוטסואנה את עצמאותה, בשנת 1966, באו ראשיה לישראל לדון בסיוע ובשיתופי פעולה עתידיים ביניהן. ישראל הצביעה באו"ם בעד עצמאותה של בוטסואנה, ומיד לאחר מכן נוסדו היחסים באופן רשמי. לאחר מלחמת יום הכיפורים ניתקה בוטסואנה, כרוב שכנותיה, את יחסיה עם ישראל, אולם מאז שנות ה-80 קיימה קשרים בלתי רשמיים עם ישראל.

היחסים בין המדינות שבו לקדמותם באופן רשמי בעת חתימת הסכמי אוסלו בין ישראל לאש"ף בשנת 1993. בפברואר 2012 התמנה שגריר ישראל לאפריקה הדרומית שמקום מושבו בנמיביה דן שחם לנציגה הדיפלומטי הרשמי של ישראל בבוטסואנה השכנה.

## קשרים אזרחיים
שש חברות יהלומנות ישראליות פעילות במחוז גאבורונה שבבוטסואנה ומעסיקות כאלף אזרחים בוטסואנים במכרות יהלומים.

בדצמבר 2012 הוחלט באוניברסיטת בן-גוריון לתמוך בהקמת מוסד חדש בבוטסואנה, בשם "אוניברסיטת בוטסואנה הבינלאומית למדע וטכנולוגיה". אוניברסיטת בן-גוריון תהיה אחראית על ההוראה ועל בניית יכולת המחקר של האוניברסיטה. סטודנטים מהמדינה האפריקנית יוזמנו לישראל כדי להשלים את לימודיהם לפני ההחזרה לבניית הצוות של האוניברסיטה. סטודנטים שיעברו הכשרה בישראל יוחזרו לבוטסואנה ויהוו את הצוות של האוניברסיטה המקומית.

בוטסואנה נלחמת בבעיית מדבור חמורה. ישראל הציעה כמודל למאבק בבעיה, פיתוחים טכנולוגיים בחקלאות ובהתפלה.

בוטסואנה היא אחת מחמש המדינות להן מתבצע עיקר הייצוא הישראלי באפריקה שמדרום לסהרה.

## הערות שוליים

קטגוריה:ערכים ללא קטגוריות פיזיות - יחסי חוץ
בוטסואנה
מתקפת ניוול

**מתקפת נִיוול** (Nivelle) הייתה מתקפה צרפתית שנפתחה ב-16 באפריל 1917 כחלק מקרבות החזית המערבית במלחמת העולם הראשונה. המתקפה, שנהגתה על ידי ראש המטה הכללי הצרפתי, רובר ניוול, תוכננה להתבצע בשלושה שלבים: תקיפה מקדימה בריטית באראס במטרה לתפוס נקודות שליטה גבוהות, מתקפה צרפתית ברכס שמן דה דאם, ובסופו של דבר, חבירה של הכוחות הבריטיים והצרפתיים לאחר שבירתם של קווי הגרמנים. אלא שהמתקפה לא צלחה, הגם שהבריטים השיגו התקדמות מסוימת מצדם, והצרפתים ספגו אבדות כבדות שעוררו מרידות בצבא הצרפתי וגרמו להחלפת הפיקוד הצרפתי.

## רקע
כאשר החליף רובר ניוול את ז'וזף ז'ופר כראש המטה הכללי הצרפתי בדצמבר 1916, לאחר הקרבות העקובים מדם בוורדן ועל הסום, הוא גרס כי הפגזה נרחבת של הקווים הגרמניים תוביל לניצחון צרפתי תוך 48 שעות. תוכניתו הוצאה לפועל ב-16 באפריל 1917 לאחר שקיבלה את תמיכתו של ראש ממשלת צרפת ולמרות התנגדותם של קצינים בכירים אחרים. לצורך המתקפה הנרחבת הופנו 1.2 מיליון חיילים ו-7,000 כלי ארטילריה לגזרה בין רואה לריימס. אלא שמראשיתה סבלה התוכנית מעיכובים ומהדלפות, כך שעד אשר הוצאה לפועל, ידעו הגרמנים את פרטי התוכנית והתגוננו בהתאם.

## מהלך הקרבות
המתקפה נפתחה עם הרעשה ארטילרית כבדה. לאחר ההרעשה התקדמו רגלים וטנקים צרפתיים לעבר קווי ההגנה הגרמניים. הרגלים שהיו ללא חיפוי ספגו אבדות כבדות והטנקים הצרפתיים נורו ויצאו מכלל שימוש עוד בטרם נכנסו לפעולה. הרגלים הצרפתים הצליחו להתגבר על קו ההגנה הראשון של החפירות בלחימה עיקשת, אולם כאשר הגיעו לשטח המישורי הם נבלמו באש כבדה שנורתה ממקלעי MG 08. למרות האבדות הרבות, הצליחו הצרפתים להשיג התקדמות מועטה, בעיקר בגזרת הארמייה השישית בפיקודו של הגנרל שרל מנז'ן, ואלה נמחקו במהלך השבועיים העוקבים. ב-5 במאי הצליחו הצרפתים לכבוש רצועה של 4 ק"מ מקווי ההגנה הגרמניים. יוזמה נוספת לאחר מכן נכשלה לאחר ארבעה ימים של לחימה ללא הכרעה, דבר שהביא לזניחת המשך המתקפה.

## תוצאות
המתקפה השיגה הישגים טריטוריאליים מועטים ונמשכה הרבה מעבר ל-48 השעות שהוקצו לה בתחילה. הצרפתים הודו כי ספגו במתקפה כ-96,000 אבדות, אולם ייתכן כי המספר אף גבוה מכך. לאחר המתקפה קרסו מתקני הרפואה שלהם תחת העומס עקב הצפי הראשוני של הצרפתים כי מספר האבדות יגיע לכל היותר ל-10,000. כמו כן, הטנקים הצרפתיים החדשים מדגם שניידר CA1 נהרסו באש הארטילריה. מנגד, דיווחו הגרמנים על 163,000 אבדות, לרבות כ-21,000 שבויי מלחמה. הכוחות הבריטיים והרוסיים שתוכננו לחבור אל הצרפתים ספגו גם כן אבדות כבדות: 160,000 ו-5,183 בהתאמה. 

האבדות הרבות בזירה עוררו מרידות בצבא הצרפתי, לרבות מקרה שבו הגיעו חיילים מן הדיוויזיה השנייה לחזית שיכורים וללא נשק. לאחר המתקפה הוחלף רובר ניוול בראשות המטה הכללי על ידי פיליפ פטן ונשלח לאלג'יריה אל המערכה בצפון אפריקה.

## ראו גם
* קרב רכס וימי

## קישורים חיצוניים

*  - הפרק עוסק גם במתקפת ניוול

ניוול
ניוול
ניוול
ניוול
קטגוריה:1917 בצרפת
אבן בוץ

**אבן בוץ** היא סלע משקע דק גרגיר המורכב בעיקר מגרגירי טין ומגרגירי חרסית שמקורם מבוץ ומסלעי חרסית.

## הגדרה
אין הסכמה כללית על ההגדרה של סלע כאבן בוץ, ויש המכלילים בה סלעי משקע דקי גרגיר אחרים דוגמת אבן טין, חרסית (Claystone) וחוואר תחת הכותרת "סלע בוץ".

ההגדרה הנפוצה לאבן בוץ היא סלע משקע קלאסטי. הבנוי מלפחות חמישים אחוז של כמות זהה של גרגירי טין וחרסית. גרגירי טין, או גם לוטיטים, מוגדרים כגרגרים שגודלם בין 1/16 מ"מ (0.063 מ"מ) ל-1/256 מ"מ (0.002 מ"מ) על פי סולם ונטוורת, או בין 4 ל-8 על פי סולם פי (φ). גרגירי חרסית, או גם פליטים, מוגדרים כגרגרים שגודלם קטן מ-1/256 מ"מ (0.002 מ"מ) על פי סולם ונטוורת או מעל ל-8 על פי סולם פי (φ). גודל זה לא מאפשר לראות את הגרגירים בעין בלתי מזוינת, אלא במיקרוסקופ בלבד. הגדרה אחרת דורשת שלפחות שליש מהסלע יהיה מגרגירי טין ושליש מגרגירי חרסית.

ארגיליט (Argillite) הוא סוג מיוחד של אבן בוץ.

## היווצרות
תהליך ההיווצרות של אבן הבוץ מתחילה בשקיעה של משקעים דוגמת חרסית, טין ובוץ על קרקעית אגמים, קרקעית הים או באזורי גאות. הצטברות מתמשכת של משקעים מפעילה לחץ על המשקעים בתחתית שגורם לסילוק הנוזלים ולהתמצקות המשקעים.

65% מכלל סלעי המשקע על פני כדור הארץ עשויים מאבן בוץ.

## תיאור
אבן בוץ הוא סלע רך (לעיתים קשה) ופריך, חלק למגע, שצבעו משתנה: שחור, לבן, חום, אפור, אדום, ירוק וכחול. הרכב המינרלים באבן הבוץ משתנה והוא מכיל בדרך כלל מינרלי חרסית יחד עם קוורץ, פצלת השדה (אורתוקלז ופלגיוקלז) ומינרלים מקבוצת הנציצים (ביוטיט, כלוריט, מוסקוביט). לעיתים יש בסלע תחמוצות ברזל ואז הוא מקבל גוון אדמדם או כתום, לעיתים גונו שחור בשל תכולת פחמן או פיריט. אבני בוץ שונים בצורה משמעותית מאבני חול בשל הנקבוביות הקטנות יותר שלהם והנטייה שלהם להכיל כמות משמעותית של חרסית. טעות מקובלת היא לזהות אבן בוץ כפצלים, אבל אין באבן בוץ את תכונת הפצילות והלוחות הדקים הנוצרים ממנה האופייניים לפצלים. הסיבה להיעדר שכבות או הפצילות באבן הבוץ היא ככל הנראה בשל המרקם המקורי או שאורגניזמים מתחפרים הפריעו לתהליך השיכוב בטרם הוא עבר הסתלעות. כתלות בנסיבות היווצרותו יכולים להופיע באבן בוץ סדקים כמו שמופיעים במשקע חרסית חשוף לשמש.

## שימושים
לא ניתן להשתמש באבן בוץ לבנייה בשל רכותה, אבל כמה שבטי אינדיאנים השתמשו באבני בוץ לגילוף ותכשיטים, שימושים שלרכותה של האבן היה דווקא יתרון. בני האנסאזי הקדומים השתמשו בארגיליט בגוונים של טורקיז וכתום לתכשיטים. בני ההאידה (Haida) מקולומביה הבריטית ידועים בגילוף מארגיליט מיוחד בצבע שחור המצוי במקום אחד בלבד באי גרהאם.

## קישורים חיצוניים

* What Is Mudstone?
* 

## הערות שוליים

קטגוריה:סלעים
קטגוריה:סלעי משקע
וינדזור (אונטריו)

**וינדזור** (באנגלית: **Windsor**) היא העיר הדרומית ביותר בקנדה, ועיר הבירה של מחוז אסקס שבפרובינציית אונטריו.

בשנת 2011 התגוררו בעיר 210,891 תושבים. לפי גודל אוכלוסייתה, מדורגת וינדזור במקום ה-23 ברשימת הערים הגדולות בקנדה.

וינדזור שוכנת לגדותיו של נהר דטרויט, על הגדה שממול, הצפונית (למרות שכללית ארצות הברית נמצאת מדרום לקנדה), שוכנת העיר דטרויט שבמישיגן, ארצות הברית.

וינדזור ידועה בכינויה "עיר הוורדים".

## היסטוריה
לפני הגעת האירופים, סביבת וינדזור הייתה מיושבת על ידי האומות הראשונות ואינדיאנים. יישוב חקלאי צרפתי הוקם בווינדזור בשנת 1749. זוהי הייתה ההתיישבות האירופית הראשונה ממערב למונטריאול. אמנם ההיסטוריה הצרפתית של העיר השפיעה רבות עליה, אך כיום דוברי הצרפתית מהווים מיעוט (אבל משמעותי) בקרב תושבי וינדזור. וינדזור הפכה לכפר של ממש בשנת 1854 וארבע שנים לאחר מכן, בשנת 1858 הפכה לעיר (דבר שהוכרז רשמית רק בשנת 1892).

## דמוגרפיה
נכון לשנת 2011, התגוררו בעיר כ-210 אלף נפש, ובמטרופולין כולו גרו כ-319 אלף תושבים.

וינדזור מהווה מרכז הגירה ולמעלה מ-20% מתושביה אינם ילידי קנדה. נכון לשנת 2009 השפה הדומיננטית היא אנגלית, ודוברי הצרפתית היו כ-3.7% מהאוכלוסייה.

החלוקה הדמוגרפית הגזעית, נכון לשנת 2006 היא:
* לבנים- 77.1%
* ערבים- 4.2%
* דרום אסייתים- 4.1%
* שחורים- 3.9%
* סינים- 3.3%
* דרום-מזרח אסייתים- 1.3%
* היספנים- 1.2%
* פיליפינים- 1.2%
* האומות הראשונות- 1.1%
* דרום-מערב אסייתים- 0.8%
* אחרים- 1.4%

## פוליטיקה וממשל
העיר נחשבת למעוז ליברלי.

מועצת העיר מורכבת מעשרה נציגים הנבחרים בכעשרה מחוזות בחירה.

ראש ממשלת קנדה ה-21, פול מרטין, נולד בעיר.

## ערים תאומות
לווינדזור שלוש עשרה ערים תאומות:
* 
* 
* 
* 
* 
* 
* 
* 
* 
* 
* 
* 
* 

## קישורים חיצוניים

* 
* 

## הערות שוליים

קטגוריה:אונטריו: ערים
קטגוריה:קנדה: ערי נמל
קטגוריה:יישובים שהוקמו ב-1749
צי

**צי** הוא קבוצת כלי שיט גדולה, המשמשת למגוון מטרות בעלות אופי אזרחי (כמו מסחר או בילוי) או צבאי. בראשית העת החדשה, מרבית הציים שימשו ללוחמה, למסחר ולמחקר גם יחד.

המילונאי ראובן אלקלעי חידש את המילה **צִיּוֹן** במובן צי קטן. 

## הערות שוליים
דב (זמרת)

**דווין סטאר טיילס** (באנגלית: **Devin Star Tailes**, נולדה ב-2 ביולי 1989), הידועה יותר בכינויה **דב** (באנגלית: **Dev**), היא זמרת וכותבת שירים אמריקאית.

## ביוגרפיה
נולדה בשנת 1989, בת בכורה במשפחה בת שלוש בנות. מגיל צעיר התעניינה בשחייה וסיימה את לימודיה בתיכון בשנת 2007. באוניברסיטה היא למדה אנגלית והיסטוריה של האומנות. במהלך לימודיה יצרה דב גרסה משלה לשיר של הזמרת איימי ויינהאוס והעלתה אותו למייספייס. השיר הגיע לצוות ההפקה של ההרכב הקטרקס אשר יצרו קשר עם דב במטרה לשתף פעולה. דב פרשה מלימודיה בשנתה הראשונה וחתמה על חוזה עם המפיק של הקטרקס. לאחר מכן השיר שלהם הנקרא "2Nite" החל לקבל חשיפה ציבורית. ב-2009 היא עברה ללוס אנג'לס על מנת להתמקד בקריירת המוזיקה שלה.

## קריירה
### 2010–2012: אלבום בכורה
ב-13 באפריל 2010 יצא הסינגל של דב והקטרקס בשיתוף פעולה עם פאר איסט מובמנט שנקרא "Like a G6". השיר סימפל בתוכו שיר דמו אחר של דב שנקרא "Booty Bounce". הסינגל הגיע למקום הראשון של מצעד הבילבורד והפך לאחד השירים המושמעים ביותר באותה שנה. באוקטובר 2010 חתמה דב על חוזה עם חברת ההקלטות יוניברסל רפבליק רקורדס. הסינגל הראשון של דב היה "Bass Down Low" שיצא ב-16 בנובמבר 2010. לאחר מכן היא השתתפה בשיר "Backseat" של ה-ניו בויז. ב-22 במרץ 2011 יצא סינגל של דב עם הקטרקס בשם "Top of the World". הסינגל השני מאלבום הבכורה שלה יצא ב-25 באפריל ונקרא "In the Dark". לאחר מכן יצא שיתוף פעולה של דב עם להקת הבנים JLS בשיר "She Makes Me Wanna". הסינגל הגיע למקום הראשון בממלכה המאוחדת. אלבום הבכורה של דב שנקרא "**The Night the Sun Came Up**" יצא ב-31 באוגוסט 2011.

דב הופיעה באלבומה השלישי של הזמרת דמי לובאטו, "Unbroken" בשיתוף פעולה בשיר "Who's That Boy". ב-26 בספטמבר יצא שיתוף פעולה של דב עם לורנט וורי בשיר "Hey Hey Hey". ב-2 בנובמבר הוציא הזמר אריק סעדה את השיר "Hotter Than Fire" שהיה שיתוף פעולה עם דב. דב הופיעה באלבום Nothing but the Beat של הדיג'יי דייוויד גטה בשיר "***I Just Wanna F" שהיה שילוב של דב יחד עם טימבלנד ואפרוג'ק. בנוסף הופיעה דב ברמיקס לשיר "Bad Girl" של להקת הבנות Girls' Generation ובשיר "Break Ya Back" יחד עם טימבלנד. ב-13 בדצמבר יצא הסינגל השני מהאלבום של דב והקטרקס אשר עתיד לצאת, הסינגל נקרא "Sunrise". ב-20 בדצמבר יצא הסינגל השלישי מהאלבום שהיה "Naked" והיה שיתוף פעולה עם הזמר אנריקה איגלסיאס. הסינגל הגיע למקום השני המצעד הדאנס של הבילבורד. ב-24 ביולי 2012 יצא הסינגל הרביעי והאחרון מאלבומה של דב ונקרא "In My Trunk".

### 2013–הווה: אלבום שני
בסוף שנת 2012 הודיעה דב כי החלה לעבוד על אלבום שני. האלבום עתיד לצאת בתחילת 2014.

## חיים אישיים
דב ידועה כתומכת בזכויות הלהט"ב. דב  בזוגיות עם ג'ימי גורצ'קי. ב-9 בדצמבר 2011 נולדה לשניים בתם.

נכון לשנת 2015, הונה של דב מוערך בכ־3 מיליון דולר.

## דיסקוגרפיה
### אלבומי אולפן
* 2011: *[[The Night the Sun Came Up]]*
* 2017: *'I Only See You When I'm Dreamin*

### מיני-אלבומים
* 2014: *Not All Love Songs Have To Be So Sad*
* 2014: *[[Bittersweet July]]*
* 2014: *[[Bittersweet July, Pt. 2]]*

## הופעות
### סיבובי הופעות
* 2012: *The Night the Sun Came Up Tour*
* 2014–2015: *Bittersweet July Tour*
* 2019: *Bay Nights Tou*

## קישורים חיצוניים

* 

## הערות שוליים

קטגוריה:זמרות אמריקאיות
קטגוריה:זמרים אמריקאים
קטגוריה:זמרות פופ
קטגוריה:אמנים אמריקאים הידועים בשם במה
קטגוריה:אמריקאיות שנולדו ב-1989
קטגוריה:אמריקאים שנולדו ב-1989
ברנרדו אלברטו הוסיי

**ברנרדו אלברטו הוסיי** (בספרדית: **Bernardo Alberto Houssay**; 10 באפריל 1887 – 21 בספטמבר 1971) היה פיזיולוג ארגנטינאי. זוכה פרס נובל לפיזיולוגיה או לרפואה בשנת 1947 על גילוי תפקיד הורמון בלוטת יותרת המוח במטבוליזם של סוכר יחד עם קארל פרדיננד קורי וגרטי תרזה קורי (שקיבלו גם על הגילוי כיצד גליקוגן הופך לגלוקוז בגוף).

## קישורים חיצוניים

* 
* 

קטגוריה:מדענים ארגנטינאים
קטגוריה:בואנוס איירס: אישים
קטגוריה:מדענים שעל שמם כוכב לכת מינורי
קטגוריה:זוכי פרס נובל לפיזיולוגיה או לרפואה
קטגוריה:פיזיולוגים
קטגוריה:בוגרי אוניברסיטת בואנוס איירס
קטגוריה:אישים הקבורים בבית הקברות לה צ'קריטה
קטגוריה:ארגנטינאים שנולדו ב-1887
קטגוריה:ארגנטינאים שנפטרו ב-1971
איאקוס

**איאקוס** (ביוונית עתיקה: **Αἰακός**) היה מלך האי אגינה במפרץ הסרוני, על פי המיתולוגיה היוונית.

## תולדות חייו
לפי המיתולוגיה, איאקוס היה בנם של האל זאוס והנאיאדה אייגינה. הוא נולד באי ונונה, אליו נלקחה אייגינה על ידי זאוס כדי להצילה מזעמם של הוריה; לאחר מכן נקרא האי על שמה, אגינה. 

כשהתבגר שלט איאקוס באי. הוא נודע ברחבי יוון בשל חוש הצדק שלו, ונקרא לעיתים קרובות לשפוט בסכסוכים בין בני אדם ואף בין אלים. הוא הקים את מקדש זאוס פנלניאוס על הר פנלניאון באי. כן מספרת האגדה אודותיו כי הציב מצוקים גבוהים מסביב לאי, כדי להגן עליו מפני פיראטים.

לפי גרסה אחת, בניו של איאקוס היו טלאמון ופלאוס; לפי גרסה אחרת, היה לו בן נוסף, פוקוס, שהיה מועדף על פני השניים האחרים. בעקבות זאת, טלאמון ופלאוס רצחו אותו.

על פי האגדה, לאחר מותו מונה איאקוס לאחד משלושת השופטים של האדס, אל השאול, יחד עם מינוס ואחיו רדמנתיס. הוא מיוצג ביצירות אמנות רבות כנושא שרביט ומפתח עבור האדס.

אנשי האי בנו מקדש בשם איאקוסיום באי, שהתאפיין בקירות ושיש לבנים, ולפי המסורת נקבר איאקוס מתחת למזבח במבנה זה. אנשי האי התייחסו אל דמותו כאל המשגיח והמגן של האי.

## קישורים חיצוניים

* איאקוס באתר Greek Mythology link
* 

קטגוריה:מלכים מהמיתולוגיה היוונית
קטגוריה:אלים למחצה